ในตอนเช้าระหว่างเวลา 0700-0900 มีรถออกจากซอยพุทธบูชาทั้งสองฝั่งเป็นปริมาณมาก  การกำหนดไฟเขียวเพื่อให้รถทั้งสองฝั่งจำเป็นต้องขับสวนกันจึงเกิดปัญหาคอขวดเป็นอย่างมาก เช่น รถจากซอยพุทธบูชา 36 ต้องการเลี้ยวขวา แต่รถจากอีกด้านตรงการตรงมา ทำให้รถทั้งสองฝั่งต้องชะลอตัว 

ส่งผลทำให้เกิดการระบายรถจากในซอยทำได้น้อย ท้ายแถวติดยาว ประกอบกับบางครั้งจะมีรถจากเลนซ้ายมือในซอยพุทธบูขา 36 เข้ามาแทรกเพื่อเลี้ยวขวา ทำให้เกิดปัญหาติดขัดอีกด้วย

ดังนั้นจึงอยากเสนอแนะให้ในชั่วโมงเร่งด่วน มีการเปิดสัญญาณไฟจราจรให้รถขับออกมาจากทีละด้านเท่านั้น  อย่างเช่นเดียวกับการเดินรถจากถนนประชาอุทิศ เพื่อไม่ให้เกิดปัญหาการชะลอตัว และอุบัติเหตุ

แม้จะต้องใช้เวลาในการรอไฟแดงนานขึ้น แต่ถ้ามีการปรับเวลาในการรอคอยให้เหมาะสม  มาตรการนี้ไม่น่าส่งผลต่อการรอคอยมาก และการใช้เฉพาะช่วงเวลาเร่งด่วนน่าจะสามารถแก้ไขปัญหารถติดสะสมในซอยพุทธบูชา 36 ได้